Charlotte Stoker

Bean tí agus scéalaí Éireannach ab ea Charlotte Matilda Blake Stoker (née Thornley, 1818–1901). Spreag sí a mhac, Bram Stoker agus údar Dracula, chun dul i mbun pinn.

Beatha
Rugadh Stoker sa bhliain 1818 i mBéal Átha Seanaidh, Contae Dhún na nGall. Bhí athair Stoker Thomas Thornley ina chaptaen sa 43ú Coisithe Éadrom in Arm na Breataine. Chuaigh Thornley isteach i gConstáblacht Ríoga na hÉireann ina dhiaidh sin. Tháinig muintir Thornley ó Shasana ach bhog siad go Béal Átha Seanaidh sna 1780idí. Ba í máthair Stoker Matilda Blake.

Bhí beirt deartháireacha níos óige ag Stoker agus bhog an teaghlach go Sligeach nuair a bhí sí fós óg. Sa bhliain 1832, thit eipidéim chalair amach i Sligeach, in aois 14 bliain do Stoker ag an am.

Phós Stoker in 1844. Bhuail sí lena fear céile Abraham i gCúil Raithin, Contae Dhoire, agus é ar saoire óna phost i gCaisleán Bhaile Átha Cliath. Bhí sé timpeall 20 bliain níos sine ná í. Tháinig a shinsir go hÉirinn le Liam III Shasana. Nuair a phós siad, bhog siad go Sráid Fhearchair i mBaile Átha Cliath sular bhog siad go dtí an Corrán i gCluain Tarbh. Bhí seachtar clainne acu: Thornley, Matilda, Abraham (Bram), Tom, Richard, Margaret, agus George (a rugadh sa bhliain 1855)."Belford (1996): 14–21

Chuaigh fear céile Stoker ar scor in 1865 agus é 65 bliana d’aois.  Bhog sé go dtí an Fhrainc lena bhean, Matilda agus Margaret i 1872 mar go raibh an costas maireachtála níos ísle ann. D’fhág siad a gcúigear mac, a bhí ag déanamh go maith, Thornley, Richard agus George i gcúrsaí leighis, Bram i gCaisleán Bhaile Átha Cliath, agus Tom, ag staidéar fós i gColáiste na Tríonóide.Belford (1996): 33–34

Fuair fear céile Stoker bás ar 12 Deireadh Fómhair 1876 agus cuireadh in Tirana é.Tá cuimhneachán d'Abrahám scríofa ar uaigh Stoker i Reilig Chnocán Iaróm. D’fhill Stoker ar Bhaile Átha Cliath in 1885. Bhí Bram i Londain ag an am seo agus d’iarr uirthi scríobh chuige faoi na heachtraí i Sligeach i 1832.Belford (1996): 202  Bhain Bram úsáid  as seo mar fhoinse dá leabhar Dracula.

Fuair Stoker bás i 1901. Bhí sí 83 bliain d'aois agus ag éirí dall.Belford (1996): 289 Tá sí curtha i Reilig Chnocán Iaróm.

 Tagairtí 

Catagóir:Daoine a rugadh i 1818
Catagóir:Básanna i 1901
Catagóir:Básanna de bharr galair
Catagóir:Daoine Angla-Éireannacha
Catagóir:Daoine as Contae Shligigh
Catagóir:Gníomhaithe cearta daonna
Catagóir:Gníomhaithe cearta na mban
Catagóir:Gníomhaithe Éireannacha
Catagóir:Mná Éireannacha
Catagóir:Ré Victeoiriach
Catagóir:Seanchaithe Éireannacha